ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
গত ২৪ ঘণ্টায় নতুন সংক্রমণের ৭৭.৭ শতাংশই হয়েছে মহারাষ্ট্র, পাঞ্জাব, কর্ণাটক, গুজরাট এবং মধ্যপ্রদেশে
এ পর্যন্ত ৪.৪ কোটির বেশি কোভিড-১৯ টিকা দেওয়া হয়েছে
গত ২৪ ঘণ্টায় ২৫ লক্ষের বেশি টিকা দেওয়া হয়েছে
নয়াদিল্লী, ২১ মার্চ, ২০২১
দেশে কয়েকটি রাজ্যে দৈনিক কোভিড সংক্রমণের হার যথেষ্ট বৃদ্ধি পেয়েছে। গত ২৪ ঘণ্টায় নতুন সংক্রমণের ৭৭.৭ শতাংশই হয়েছে মহারাষ্ট্র, পাঞ্জাব, কর্ণাটক, গুজরাট এবং মধ্যপ্রদেশে। নতুন করে ৪৩.৮৪৬ জন সংক্রমিত হয়েছেন। নতুন সংক্রমিতদের মধ্যে ৮৩.১৪ শতাংশই ৬টি রাজ্যের বাসিন্দা। নতুন করে মহারাষ্ট্রে ২৭,১২৬ জন, পাঞ্জাবে ২৫৭৮ জন এবং কেরালায় ২০৭৮ জন সংক্রমিত হয়েছেন।
দেশে ৪,৪৬,০৩,৮৪১টি করোনা টিকা দেওয়া হয়েছে। এর মধ্যে ৭৭,৭৯,৯৮৫ জন স্বাস্থ্যকর্মী প্রথম ডোজ, ৪৮,৭৭,৩৫৬ জন স্বাস্থ্যকর্মী দ্বিতীয় ডোজ, ৮০,৮৪,৩১১ জন প্রথম সারিতে থাকা যোদ্ধা প্রথম ডোজ এবং ২৬,০১,২৯৮ জন সামনের সারিতে থাকা স্বাস্থ্যকর্মী দ্বিতীয় ডোজ পেয়েছেন। ৬০ বছরের ঊর্দ্ধে যাঁদের বয়স তাদের মধ্যে ১,৭৬,২৭,৪১৮ জন এবং যাঁদের বয়স ৪৫-৬০এর মধ্যে অথচ বিভিন্ন জটিল অসুখে ভুগছেন এরকম ৩৬,৩৩,৪৭৩ জন টিকার প্রথম ডোজ পেয়েছেন।
টিকাকরণের ৬৪তম দিনে ২০ মার্চ ২৫,৪০,৪৪৯ জনকে টিকা দেওয়া হয়েছে।
ভারতে ৩,০৯,০৮৭ জন সংক্রমিত বর্তমানে চিকিৎসাধীন। গত ২৪ ঘণ্টায় নতুন করে সংক্রমিত হয়েছেন ২০,৬৯৩ জন। অন্যদিকে আজকের হিসেবে ভারতে ১,১১,৩০,২৮৮ জন সুস্থ হয়ে উঠেছেন। জাতীয় সুস্থতার হার ৯৫.৯৬ শতাংশ। নতুন করে সুস্থ হয়ে উঠেছেন ২২,৯৫৬ জন। গত ২৪ ঘণ্টায় ১৯৭ জন সংক্রমণে মারা গেছেন। এরমধ্যে ৮৬.৮ শতাংশ ঘটনা ঘটেছে ৬টি রাজ্যে। নতুন করে মহারাষ্ট্রে ৯২, পাঞ্জাবে ৩৮ এবং কেরালায় ১৯ জন মারা গেছেন।
রাজস্থান, আসাম, গোয়া, উত্তরাখন্ড, ওড়িশা, ঝাড়খন্ড, লাক্ষ্মাদ্বীপ, সিকিম, পুদুচেরী, নাগাল্যান্ড, ত্রিপুরা, লাদাখ, মণিপুর, মিজোরাম, আন্দামান ও নিকোবর দ্বীপপুঞ্জ, অরুণাচলপ্রদেশ দাদরা-নগর হাভেলী-দমন-দিউ౼ এই ১৭টি রাজ্য ও কেন্দ্রশাসিত অঞ্চলে কোভিডের কারণে নতুন কোনো মৃত্যুর খবর নেই।
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ১২ নভেম্বর, ২০১৯
সংবিধানের ৭৫ নম্বর অনুচ্ছেদের ২ নম্বর ধারা অনুযায়ী, প্রধানমন্ত্রীর পরামর্শক্রমে রাষ্ট্রপতিকেন্দ্রীয় মন্ত্রী পরিষদ থেকে শ্রী অরবিন্দ গণপত সাওয়ন্তের ইস্তফাপত্র গ্রহণ করেছেন। তাঁর ইস্তফা অবিলম্বে কার্যকর হয়েছে।
এদিকে, প্রধানমন্ত্রীর পরামর্শক্রমে রাষ্ট্রপতি ক্যাবিনেট মন্ত্রী শ্রী প্রকাশ জাভড়েকর-কে তাঁর বর্তমান দায়িত্বের পাশাপাশি ভারি শিল্প ও রাষ্ট্রায়ত্ত উদ্যোগ মন্ত্রকের দায়িত্ব অর্পণের নির্দেশ দিয়েছেন।
CG/BD/SB
(Visitor Counter : 60
সড়কপরিবহণওমহাসড়কমন্ত্রক
চার ধাম কর্মসূচি
নয়াদিল্লি, ২৮ নভেম্বর, ২০১৯
চলতি অর্থ বছরে চার ধাম কর্মসূচিতে ১,৮৫০ কোটি টাকা খরচ হতে পারে। প্রাথমিকভাবে চার ধাম কর্মসূচি রূপায়ণের পরিকল্পনা ছিল ২০২০-র মার্চের মধ্যে। তবে, প্রধানত দেরি হয়েছে ন্যাশনাল গ্রিন ট্রাইবুনালে মামলা এবং মাননীয় সুপ্রিম কোর্টে এক আবেদনকারীর আর্জির জন্য। এছাড়া, ধারাসু বাঁক থেকে গঙ্গোত্রী পর্যন্ত ৯৪ কিলোমিটার রাস্তাটি পড়ে ভাগীরথী ইকো-সেন্সেটিভ জোনের অধীনে। তাই, সেখানে কাজ করতে গেলে কেন্দ্রীয় পরিবেশ, বন ও জলবায়ু পরিবর্তন মন্ত্রক থেকে মাস্টার প্ল্যান অনুমোদিত হওয়ার পরই। মাননীয় সুপ্রিম কোর্ট গত ৮ই অগাস্টের আদেশে দেওয়ানি আবেদনটি নিষ্পত্তি করে পরিবেশগত এবং অন্যান্য বিষয়ে তদারকির জন্য একটি উচ্চপর্যায়ের কমিটি গঠন করে দেয়। এই কমিটিকে চার মাসের মধ্যে রিপোর্ট দিতে বলা হয়। তাই কর্মসূচি রূপায়ণের তারিখ নির্ভর করছে উচ্চপর্যায়ের কমিটির রিপোর্ট এবং ভাগীরথী ইকো-সেন্সেটিভ জোনের মাস্টার প্ল্যানের অনুমোদন।
চার ধাম কর্মসূচির মধ্যে আছে রাস্তা চওড়া করা, ঢালের মুখে দেওয়াল তৈরি করা এবং সেটিকে নানাভাবে সুরক্ষিত রাখা। এছাড়াও, ভূমিধ্বস এবং মাটি বসে যাওয়ার জায়গাগুলির জন্য বিশেষ ব্যবস্থা করা। রাস্তা যাতে না ভেঙে যায় তার জন্য রাস্তার ধারে উপযুক্ত ঘাষ, গাছপালা বসানো। এইসব ব্যবস্থাই প্রাকৃতিক দুর্যোগে সড়ক এবং প্রকৃতির সুরক্ষা হিসেবে কাজ করবে।
এই প্রকল্পেটি রূপায়ণ করছে উত্তরাখণ্ড রাজ্য পূর্ত বিভাগ, বর্ডার রোড অর্গানাইজেশন  এবং ন্যাশনাল হাইওয়ে অ্যান্ড ইনফ্রাস্ট্রাকচার ডেভেলপমেন্ট কর্পোরেশন লিমিটেড। প্রতিদিনের দেখভালের জন্য বিশেষজ্ঞ নিয়োগ করা হয়েছে। তাঁরা সরাসরি প্রতিদিনের কাজের অগ্রগতি সম্পর্কে রিপোর্ট দেবেন সংশ্লিষ্ট রূপায়ণকারী সংস্থাকে। মন্ত্রী স্তরেও এই অগ্রগতি খতিয়ে দেখা হবে। এছাড়া, ঠিকাদার সংস্থা সরাসরি দায়বদ্ধ থাকবে কাজের গুণমান রক্ষা এবং ত্রুটির সংশোধন ও নির্মাণ কাজের পর চার বছর পর্যন্ত প্রকল্পটির দেখভালের জন্য।
লোকসভায় আজ এক প্রশ্নের লিখিত জবাবে একথা জানান কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/AP/DM
(Visitor Counter : 75
তথ্যওসম্প্রচারমন্ত্রক
৫০তম আইএফএফআই-এ আন্তর্জাতিক প্রতিযোগিতা শাখায় জুরি এবং ফিল্মের তালিকা ঘোষিত
নয়াদিল্লি, ১৮ অক্টোবর, ২০১৯
ভারতের ৫০তম আন্তর্জাতিক চলচ্চিত্র উৎসব -এ আন্তর্জাতিক জুরির প্রধান হিসেবে অ্যাকাডেমি অফ মোশন পিকচার্স আর্টস অ্যান্ড সায়েন্সেসের প্রাক্তন সভাপতি, বিশিষ্ট সিনেমাটোগ্রাফার মি. জন বেইলিকে মনোনিত করা হয়েছে। জুরি বোর্ডের অন্যান্য সদস্যরা হলেন- ফরাসী চলচ্চিত্র নির্মাতা, ২০১৯ কান আন্তর্জাতিক জুরির সদস্য মি. রবিন ক্যাম্পিল্লো, বিখ্যাত চীনা চলচ্চিত্র নির্মাতা মি. ঝ্যাং ইয়াং এবং ব্রিটিশ চলচ্চিত্র ব্যক্তিত্ব মিস লিনে রামসে।
আইএফএফআই-এর সুবর্ণ জয়ন্তীর সংস্করণে ৭০০টি ফিল্মের মধ্যে ২০টি দেশের ১৫টি চলচ্চিত্র, গোল্ডেন পিকক পুরস্কারের প্রতিযোগিতার তালিকায় স্হান পেয়েছে। এগুলি হল- চীনের পেমা সেডেন পরিচালিত ‘বেলুন’, তুরস্কের আলি আয়াদিনের ‘ক্রোনোলজি’, অস্ট্রিয়ার আন্দ্রেয়াস হোরফাথের ‘লিলিয়ান’, ব্রাজিলের ওয়াগনার মৌরার ‘মারিঘেল্লা’, নরওয়ে/সুইডেন/ডেনমার্কের হান্স পিটার মোল্যান্ডের ‘আউট স্টিলিং হর্সেস’, ফ্রান্স/সুইজারল্যান্ডের ব্লাসে হ্যারিসনের ‘পার্টিক্যালস’, স্লোভানিয়ার গ্রেগর বোজিচের ‘স্টোরিজ ফ্রম দ্য চেস্টনাট উডস’, ইন্দোনেশিয়া/মালেশিয়া/ফ্রান্সের জোসেফ আঙ্গি নোয়েনের ‘দ্য সায়েন্স অফ ফিকশনস’, মঙ্গোলিয়ার এরডেনেবিলেগ গ্যানবোল্ডের ‘স্টিড’, হাঙ্গেরির ক্রিস্টোফ ডিকের ‘ক্যাপটিভস’, ফিলিপিন্সের বেন রেখির ‘ওয়াচ লিস্ট’। দুই মহিলা চলচ্চিত্র নির্মাতা সোফিয়া ডেরাসপের ‘অ্যান্টিগন’ এবং মাহনজ মোহম্মাদির ‘সন-মাদার’ প্রতিযোগিতার তালিকায় রয়েছে। যে দুটি ভারতীয় চলচ্চিত্র এই তালিকায় আছে সেগুলি হল- অনন্ত নারায়ন মহাদেবনের মারাঠি ছবি ‘মাই ঘাট : ক্রাইম নাম্বার ১০৩/২০০৫’ এবং লিজো জোস পেলিসারির মালয়ালি ছবি ‘জল্লিকাট্টু’ ।
CG/CB/NS
(Visitor Counter : 113
দক্ষতাউন্নয়নওশিল্পোদ্যোগমন্ত্রক
কোভিড যোদ্ধাদের পাঠক্রম
নয়াদিল্লি, ৩০ মার্চ, ২০২২
দক্ষতা বিকাশ ও শিল্পোদ্যোগ মন্ত্রক প্রধানমন্ত্রী কৌশল বিকাশ যোজনা ৩.০ -এর আওতায় ‘কাস্টমাইজড ক্র্যাশ কোর্স প্রোগ্রাম ফর কোভিড ওয়ারিয়র্স’  পাঠক্রমের সূচনা করেছে। স্বাস্থ্য সংক্রান্ত এই বিশেষ পাঠক্রমটি দক্ষ ও প্রশিক্ষিত কোভিড যোদ্ধা তৈরি করবে। সিসিসিপি ফর সিডব্লিউ-এর আওতায় ছয় ধরনের কাজের প্রশিক্ষণ দেওয়া হয়। এই কর্মসূচির দুটি ভাগ রয়েছে। একটি ‘ফ্রেশ স্কিলিং কোর্স’। তিন মাসের এই পাঠক্রমে ‘অন দ্য জব ট্রেনিং’  কর্মসূচির মাধ্যমে প্রশিক্ষণ দেওয়া হয়। অন্যটি হল, দক্ষতা বাড়ানোর জন্য সাতদিনের একটি পাঠক্রম। তিন মাসের ওজেটি পাঠক্রমে যাঁরা অংশগ্রহণ করেন তাঁদের প্লেসমেন্ট হয়েছে বলে ধরে নেওয়া হয়।
ডিস্ট্রিক্ট স্কিল কমিটির চাহিদা অনুসারে ২৮শে ফেব্রুয়ারি পর্যন্ত প্রাপ্ত তথ্য অনুযায়ী, সিসিসিপি ফর সিডব্লিউ-এর জন্য ১ লক্ষ ৮৮ হাজার ৪৯৭ জন নাম নথিভুক্ত করেছেন। এঁদের মধ্যে ১ লক্ষ ৫৯ হাজার ৬৫৮ জন তাঁদের প্রশিক্ষণ শেষ করেছেন। যাঁদের প্রশিক্ষণ শেষ হয়েছে তাঁদের মধ্যে ১ লক্ষ ৪৯ হাজার ৭৫০ জন ওজেটি প্রশিক্ষণ পেয়েছেন। বাকি ৯ হাজার ৯০৮ জন দক্ষতা বৃদ্ধির প্রশিক্ষণে যুক্ত ছিলেন। ১ লক্ষ ৪৯ হাজার ৭৫০ ওজেটি-র মধ্যে ১ লক্ষ ১৮ হাজার ৩৮৬ জন কর্মরত অবস্থায় প্রশিক্ষণ নিয়েছেন। ওজেটি-দের ডিস্ট্রিক্ট স্কিল কমিটি, ন্যাশনাল স্কিল ডেভেলপমেন্ট কর্পোরেশন, হেলথ কেয়ার সেক্টর স্কিল কাউন্সিল থেকে কাজের সুযোগ দেওয়া হয়। এক্ষেত্রে ডিস্ট্রিক্ট স্কিল কমিটি গুরুত্বপূর্ণ ভূমিকা পালন করে। যাঁরা সফলভাবে প্রশিক্ষণ শেষ করেছেন তাঁদের নাম ‘আত্মনির্ভর স্কিল্ড এমপ্লয়ি এমপ্লয়ার ম্যাপিং পোর্টাল’-এ নথিভুক্ত করা হয়। এর ফলে কোথাও কাজের সুযোগ হলে এই পোর্টাল থেকে প্রশিক্ষিত প্রার্থীদের সঙ্গে যোগাযোগ করা হয়। দক্ষতা বিকাশ ও শিল্পোদ্যোগ মন্ত্রক স্বাস্থ্য ও পরিবারকল্যাণ মন্ত্রকের সঙ্গে যৌথভাবে আত্মনির্ভর স্কিল্ড এমপ্লয়ি এমপ্লয়ার ম্যাপিং পোর্টাল পরিচালনা করে। এই পোর্টালের মধ্য দিয়ে রাজ্য সরকারগুলি বিভিন্ন স্বাস্থ্য সংক্রান্ত প্রতিষ্ঠানে লোক নিয়োগ করে।
পশ্চিমবঙ্গে ‘ফ্রেশ স্কিলিং কোর্স প্রশিক্ষণের জন্য ৩৯টি কেন্দ্র রয়েছে। এই কেন্দ্রে নাম নথিভুক্ত করেছেন ৩,৫৩১ জন। এর মধ্যে ক্লাসরুমে প্রশিক্ষণ নিয়েছেন ৩,৪৩৯ জন। এঁদের মধ্যে প্রশিক্ষণ শেষ করেছেন ৪৫৯ জন ওজেটি। দক্ষতা বিকাশের কর্মসূচিতে নাম নথিভুক্ত করেছেন ৩০ জন।
ত্রিপুরায় ‘ফ্রেশ স্কিলিং কোর্স প্রশিক্ষণের জন্য ৫টি কেন্দ্র রয়েছে। এই কেন্দ্রে নাম নথিভুক্ত করেছেন ১,১১০ জন। এর মধ্যে ক্লাসরুমে প্রশিক্ষণ নিয়েছেন ১,০৮৪ জন। এঁদের মধ্যে প্রশিক্ষণ শেষ করেছেন ১২৮ জন ওজেটি। দক্ষতা বিকাশের কর্মসূচিতে নাম নথিভুক্ত করেছেন ২১৭ জন।
আসামে ‘ফ্রেশ স্কিলিং কোর্স প্রশিক্ষণের জন্য ৫৪টি কেন্দ্র রয়েছে। এই কেন্দ্রে নাম নথিভুক্ত করেছেন ৯,২৪৩ জন। এর মধ্যে ক্লাসরুমে প্রশিক্ষণ নিয়েছেন ৮,৭৯৭ জন। এঁদের মধ্যে প্রশিক্ষণ শেষ করেছেন ৬৭৬ জন ওজেটি। দক্ষতা বিকাশের কর্মসূচিতে নাম নথিভুক্ত করেছেন ১,১৫১ জন।
লোকসভায় আজ এক প্রশ্নের লিখিত জবাবে এই তথ্য জানিয়েছেন দক্ষতা বিকাশ ও শিল্পোদ্যোগ মন্ত্রকের প্রতিমন্ত্রী শ্রী রাজীব চন্দ্রশেখর।
CG/CB/DM/
(Visitor Counter : 70
প্রধানমন্ত্রীরদপ্তর
প্রধানমন্ত্রী শ্রীমদ ভগবত গীতার শ্লোকের ওপর ২১ জন বিদ্বান ব্যক্তির টীকা সম্বলিত পান্ডুলিপি প্রকাশ করেছেন
নয়াদিল্লী, ৯ মার্চ, ২০২১
প্রধানমন্ত্রী শ্রী নরেন্দ্র মোদী আজ শ্রীমদ ভগবত গীতার শ্লোকের ওপর ২১ জন বিদ্বান ব্যক্তির টীকা সম্বলিত পান্ডুলিপি প্রকাশ করেছেন। জম্মু-কাশ্মীরের উপরাজ্যপাল শ্রী মনোজ সিনহা, জম্মু-কাশ্মীরের ধর্মার্থ ট্রাস্টের চেয়ারম্যান ডঃ করন সিং এই অনুষ্ঠানে উপস্থিত ছিলেন।
প্রধানমন্ত্রী এই অনুষ্ঠানে ভারতীয় দর্শনের ওপর ডঃ করন সিং-এর কাজের প্রশংসা করেছেন। তিনি বলেছেন ডঃ সিং-এর এই কাজের মধ্যে দিয়ে জম্মু-কাশ্মীরের পরিচিতির পুনরুদ্ধার হবে, এই অঞ্চল শতাব্দীর পর শতাব্দী গোটা ভারতের ঐতিহ্যকে এগিয়ে নিয়ে যাওয়ার কাজে নেতৃত্ব দিত। হাজার হাজার বিদ্বান ব্যক্তি গীতা নিয়ে গভীরভাবে সারা জীবন ধরে পড়াশোনা করেছেন। একক ধর্ম শাস্ত্রের প্রত্যেকটি শ্লোকের বিভিন্ন ব্যাখ্যার এবং নানা নিগূঢ় তত্ত্বের ব্যাখ্যার মধ্যে দিয়ে যা প্রতিফলিত হয়। গীতা হল ভারতের মতাদর্শগত স্বাধীনতা ও সহনশীলতার প্রতীক, প্রতিটি মানুষকে তার নিজের দৃষ্টিভঙ্গী প্রকাশে গীতা অনুপ্রাণিত করে।
প্রধানমন্ত্রী বলেছেন, আদি শঙ্করাচার্য ౼যিনি ভারতকে ঐক্যবদ্ধ করেছিলেন তিনি গীতাকে আধ্যাত্মিক ঐক্যমত্যের প্রতীক বলে বিবেচনা করতেন। রামানুজাচার্যের মতো সন্ন্যাসীরা আধ্যাত্মিক জ্ঞানের প্রকাশ হিসেবে গীতাকে সামনে রাখতেন। স্বামী বিবেকানন্দের কাছে গীতা ছিল অবিচল অধ্যাবসায় এবং অদম্য আস্থার উৎস। ঋষি অরবিন্দের কাছে গীতা ছিল জ্ঞান ও মানবতার প্রকৃত প্রতিমূর্তি। মহাত্মা গান্ধীর জীবনে বিভিন্ন সংকটের সময় গীতা ছিল পথপ্রর্দশক। নেতাজী সুভাষ চন্দ্র বসুর দেশপ্রেম ও শৌর্যের অনুপ্রেরণা ছিল গীতা। গীতাকে ব্যাখ্যা করার মধ্য দিয়ে বাল গঙ্গাধর তিলক স্বাধীনতা সংগ্রামের নতুন শক্তি যুগিয়েছিলেন ।
প্রধানমন্ত্রী বলেছেন, আমাদের গণতন্ত্র আমাদের সকলের স্বাধীন চিন্তা, কাজের স্বাধীনতা ও জীবনের প্রতিটি পর্যায়ে সম অধিকারের নিশ্চয়তা দিয়েছে। আমাদের সংবিধানের অভিভাবক౼ গণতান্ত্রিক প্রতিষ্ঠানগুলির থেকে এই স্বাধীনতা এসেছে। আর তাই আমরা যখন আমাদের অধিকারের কথা বলি তখন আমাদের গণতান্ত্রিক কর্তব্যগুলির বিষয়ও মনে রাখতে হবে।
প্রধানমন্ত্রী বলেছেন, সমগ্র বিশ্ব ও প্রতিটি জীবের জন্য গীতা একটি গুরুত্বপূর্ণ গ্রন্থ। বিভিন্ন ভারতীয় ও আন্তর্জাতিক ভাষায় এর অনুবাদ হয়েছে। নানা দেশের আন্তর্জাতিক গবেষকরা এই বইটির ওপর গবেষণা করেছেন।
প্রধানমন্ত্রী বলেছেন, জ্ঞানকে ভাগ করে নেওয়ায় ভারতের সংস্কৃতি। গণিত, বস্ত্র বয়ন, ধাতু বিদ্যা অথবা আর্য়ুবেদ- এই সবকিছুর জ্ঞানই ভারত মানব জাতির সম্পদ বলে বিবেচনা করে থাকে। আজ যখন আবারও ভারত সমগ্র বিশ্বের উন্নয়নে তার অবদান রাখার ক্ষেত্রে গুরুত্বপূর্ণ হয়ে উঠছে এবং মানব জাতির সেবা করছে তখন সারা বিশ্ব ভারতের অবদান অনুভব করতে পারছে। আত্মনির্ভর ভারতের জন্য বিপুল উদ্যোগ সারা বিশ্বের জন্য সহায়ক হবে।
প্রধানমন্ত্রীরদপ্তর
গুরু পূজা উপলক্ষে স্বাধীনতা সংগ্রামী পাসুমপন মুথুরামালিঙ্গ থেভর-এর প্রতি প্রধানমন্ত্রীর শ্রদ্ধাঞ্জলি
নয়াদিল্লি, ৩০ অক্টোবর ২০২২
গুরু পূজা উপলক্ষে স্বাধীনতা পাসুমপন মুথুরামালিঙ্গ থেভর-এর প্রতি প্রধানমন্ত্রী শ্রী নরেন্দ্র মোদী শ্রদ্ধাঞ্জলি নিবেদন করেছেন।
এক ট্যুইট বার্তায় প্রধানমন্ত্রী বলেছেন –
“গুরু পূজা উপলক্ষে মহান পাসুমপন মুথুরামালিঙ্গ থেভর-এর প্রতি আমি শ্রদ্ধা নিবেদন করি। দেশের প্রতি, বিশেষ করে সামাজিক সশক্তিকরণ, কৃষককল্যাণ, দারিদ্র্য দূরীকরণ প্রভৃতি ক্ষেত্রে তাঁর দৃষ্টান্তমূলক অবদানকে স্মরণ করছি আমি। তাঁর আদর্শ আমাদের সব সময় অনুপ্রেরণা দেবে।”
PG/AB/DM/
(
স্বাস্থ্যওপরিবারকল্যাণমন্ত্রক
কেন্দ্র রাজ্যগুলিকে কো-উইন ২.০তে নিবন্ধীকরণের জন্য সচিত্র পরিচয়পত্র হিসেবে ইউনিক ডিজেবিলিটি আইডেন্টিফিকেশন কার্ডকে  স্বীকৃতি দিতে বলেছে
টিকাকরণ প্রক্রিয়াকে সর্বজনীন করে তোলার জন্য কেন্দ্রের নিরন্তর প্রচেষ্টার এটি একটি অঙ্গ
নয়াদিল্লী, ৭ জুন, ২০২১
কেন্দ্র ১৬ জানুয়ারি থেকে কার্যকর টিকাকরণ কর্মসূচি নিশ্চিত করার জন্য রাজ্য ও কেন্দ্রশাসিত অঞ্চলগুলির সঙ্গে একযোগে কাজ করছে। দেশজুড়ে বিভিন্ন শ্রেণীর মানুষের টিকাকরণ নিশ্চিত করতে কেন্দ্রীয় সরকার কো-উইন ডিজিটাল প্ল্যাটফর্ম তৈরি করেছে। কোভিড টিকাকরণ পদ্ধতিতে এই প্ল্যাটফর্ম মূল কারিগরি চালিকাশক্তি। কেন্দ্রীয় সরকার টিকাকরণকে সর্বজনীন করার জন্য প্রতিনিয়ত যে উদ্যোগ নিচ্ছে তারই অঙ্গ হিসেবে রাজ্য ও কেন্দ্রশাসিত অঞ্চলগুলিকে স্বাস্থ্য মন্ত্রক আজ একটি চিঠি পাঠিয়েছে। এই চিঠিতে ইউনিক ডিজেবিলিটি আইডেন্টিফিকেশন কার্ডকে  কো-উইন পোর্টালে নাম নিবন্ধীকরণের জন্য স্বীকৃতি দিতে বলেছে। দোসরা মার্চ কো-উইন ২.০ সংক্রান্ত নির্দেশাবলীতে টিকাকরণে যাচাই করার জন্য সাত ধরণের সচিত্র পরিচয়পত্রের কথা বলা হয়েছিল। রাজ্য ও কেন্দ্রশাসিত অঞ্চলগুলিকে লেখা চিঠিতে স্বাস্থ্যমন্ত্রক জানিয়েছে, সামাজিক ন্যায় ও ক্ষমতায়ণ দপ্তরের ভিন্নভাবে সক্ষমদের ক্ষমতায়ণ দপ্তর যে সচিত্র পরিচয়পত্র দিয়ে থাকে তাতে সংশ্লিষ্ট ব্যক্তির নাম, জন্মের সাল, লিঙ্গ ও ছবি থাকে- যা কোভিড-১৯ টিকাকরণে শনাক্তকরণের জন্য সবকটি শর্তই পূরণ করে। তাই কো-উইনে ভিন্নভাবে সক্ষম ব্যক্তিদের টিকাকরণের সময় ইউডিআইডি-কে যুক্ত করার সিদ্ধান্ত নেওয়া হয়েছে। এরজন্য কো-উইন পোর্টালে শীঘ্রই পরিবর্তন করা হবে। কেন্দ্রীয় স্বাস্থ্য মন্ত্রক রাজ্য ও কেন্দ্রশাসিত অঞ্চলগুলিকে ইউডিআইডি কার্ডের বিষয়ে প্রয়োজনীয় প্রচার চালাতে পরামর্শ দিয়েছে।
CG/CB /NS
(Visitor Counter : 180
মানবসম্পদবিকাশমন্ত্রক
লকডাউনের সময় অনলাইন ক্লাস
নতুন দিল্লি, ২৯ জুলাই, ২০২১
আত্মনির্ভর ভারত অভিযানের অঙ্গ হিসাবে ২০২০-র ১৭ মে সমস্ত স্তরের শিক্ষার্থীদের অনলাইনের মাধ্যমে শিক্ষার সুযোগ করে দিতে 'পিএম ই বিদ্যা' নামে একটি গুরুত্বপূর্ণ উদ্যোগ নেওয়া হয়। এর মাধ্যমে মাল্টি-মোড অ্যাক্সেস মারফত ডিজিটাল, অনলাইন এবং অনএয়ার শিক্ষার ব্যবস্থা করা হয়েছে।
এই উদ্যোগ গুলি মধ্যে রয়েছে-
১) দীক্ষা। এক জাতি ও এক ডিজিটাল প্ল্যাটফর্ম।
বিদ্যালয় স্তরে ছাত্র-ছাত্রীদের জন্য।
২) ওয়ান ক্লাস ওয়ান চ্যানেল। প্রথম শ্রেণী থেকে ১২ ক্লাস পর্যন্ত।
৩) রেডিও, কমিউনিটি রেডিও এবং সিবিএসসি পডকাস্ট- শিক্ষা বাণী।
৪) নিওস ওয়েবসাইট এবং ইউটিউব- এর মাধ্যমে দৃষ্টিহীন এবং মূক ও বধিরদের জন্য ডিজিটালি এক্সসেসেবল ইনফরমেশন সিস্টেম।
সারা দেশ জুড়ে শিক্ষার্থীদের জন্য এই ধরনের ব্যবস্থা চালু রয়েছে।
অনলাইনের মাধ্যমে শিক্ষা ব্যবস্থাকে উন্নীত করার লক্ষ্যে বিশ্ববিদ্যালয় মঞ্জুরী কমিশন, ইউজিসি প্রয়োজনীয় ব্যবস্থাপনা গ্রহণ করেছে।
শিক্ষামন্ত্রীকে পক্ষ থেকেও বিভিন্ন ধরনের উদ্যোগ গ্রহণ করা হয়েছে। যার মধ্যে রয়েছে স্বয়ম ডিজিটাল ব্যবস্থা।
আজ রাজ্যসভায় এক লিখিত প্রশ্নের উত্তরে কেন্দ্রীয় শিক্ষামন্ত্রী শ্রী ধর্মেন্দ্র প্রধান এই তথ্য জানিয়েছেন।
CG/ SB
(Visitor Counter : 71
আদিবাসীবিষয়কমন্ত্রক
শ্রী অর্জুন মুন্ডা আগামীকাল উপজাতি কল্যাণে দুটি উৎকর্ষ কেন্দ্রের সূচনা করবেন
নয়াদিল্লি, ২৬ অক্টোবর, ২০২০
কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা আগামীকাল উপজাতি কল্যাণে দুটি উৎকর্ষ কেন্দ্রের উদ্বোধন করবেন। উপজাতি বিষয়ক মন্ত্রক এবং আর্ট অফ লিভিং-এর সহযোগিতায় এই উৎকর্ষ কেন্দ্র দুটি গড়ে তোলা হয়েছে। ভিডিও কনফারেন্সের মাধ্যমে এর উদ্বোধন করবেন কেন্দ্রীয় মন্ত্রী। অনুষ্ঠানে উপস্থিত থাকবেন আর্ট অফ লিভিং-এর গুরুদেব শ্রী শ্রী রবি শঙ্কর।
প্রথম উৎকর্ষতা কেন্দ্রের মাধ্যমে আদিবাসীদের কল্যাণে বিভিন্ন উপজাতি আইন, বিধি এবং কল্যাণমূলক প্রকল্পের বিষয়ে ঝাড়খণ্ডের ৫ টি জেলার ১৫০টি গ্রাম থেকে ৩০টি গ্রাম পঞ্চায়েতের নির্বাচিত প্রতিনিধিদের মধ্যে সচেতনতার প্রচার চালানো হবে। মূলত, উপজাতি যুবাদের প্রশিক্ষণ প্রদানের মাধ্যমে দক্ষতা বিকাশ, সামাজিক দায়বদ্ধতা বৃদ্ধির প্রয়াস চালানো হবে। যুব স্বেচ্ছাসেবকদের ব্যক্তিগত উন্নয়নের প্রশিক্ষণ দিয়ে উপজাতি যুবকদের মধ্যে সামাজিক দায়বদ্ধতার বোধ তৈরি করা হবে, যাতে তারা তাদের সম্প্রদায়ের জন্য উপজাতি নেতা হিসাবে কাজ করতে পারেন এবং জনগণের মধ্যে সচেতনতা ছড়িয়ে দিতে পারেন।
দ্বিতীয় উৎকর্ষ কেন্দ্রের সাহায্যে মহারাষ্ট্রের ঔরঙ্গাবাদ জেলায় প্রায় ১০ হাজার উপজাতি কৃষকদের সুস্থায়ী প্রাকৃতিক কৃষিক্ষেত্রের বিভিন্ন দিক নিয়ে প্রশিক্ষণ প্রদান করা হবে। কৃষকরা যাতে জৈব চাষের বিষয়ে উদ্যোগী হয়ে ওঠেন এবং তাঁদের যাতে আত্মনির্ভর গড়ে তোলা যায়, তার জন্য বিভিন্ন সুযোগ সুবিধা প্রদান করা হবে।
CG/SS/DM
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১০৩ কোটি ৫৩ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৮.১৯ শতাংশ, যা ২০২০-র মার্চ থেকে এ যাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৩ হাজার ৪৫১
দেশে সুস্পষ্টভাবে করোনায় আক্রান্তের সংখ্যা ১ লক্ষ ৬২ হাজার ৬৬১, যা ২৪২ দিনে সর্বনিম্ন
সাপ্তাহিক-ভিত্তিতে আক্রান্তের হার ১.২২ শতাংশ, যা গত ৩৩ দিন ২ শতাংশের নীচে
নয়াদিল্লি, ২৭ অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৫ লক্ষ ৮৯ হাজার ১২৪। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১০৩ কোটি ৫৩ লক্ষ ২৫ হাজার ৫৭৭।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৮,৪৩৭
৯১,৭১,৭২৫
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭০,০৮৮
১,৫৭,৯২,৬০৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪১,১২,০৬,৩৫৪
১৩,১২,৬৫,৫৩৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৭,২৯,৭১,০০২
৯,২৮,০১,৪৫৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,৮৬,৩১,৮৪৪
৬,৪৭,৩৬,৫২৭
|
|
মোট
|
|
|
|
১,০৩,৫৩,২৫,৫৭৭
দেশে গত ২৪ ঘণ্টায় সুস্থ হয়েছেন ১৪ হাজার ২১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৫ লক্ষ ৯৭ হাজার ৩৩৯।
জাতীয় স্তরে সুস্থতার হার বর্তমানে ৯৮.১৯ শতাংশ, যা ২০২০’র মার্চ থেকে এ যাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১২২ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১৩ হাজার ৪৫১ জন।
দেশে সুস্পষ্টভাবে করোনায় আক্রান্তের সংখ্যা ২ লক্ষের নীচে নেমে বর্তমানে ১ লক্ষ ৬২ হাজার ৬৬১ হয়েছে, যা গত ২৪২ দিনে সর্বনিম্ন এবং মোট আক্রান্তের ০.৪৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৩ লক্ষ ৫ হাজার ৯৬২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬০ কোটি ৩২ লক্ষ ৭ হাজার ৫০৫টি।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.২২ শতাংশ, যা গত ৩৩ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.০৩ শতাংশ। দৈনিক-ভিত্তিতে আক্রান্তের হার গত ২৩ দিন ২ শতাংশের নীচে রয়েছে এবং গত ৫৮ দিন ৩ শতাংশের নীচে।
CG/BD/SB
(Visitor Counter : 138
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ৪ঠা আগস্ট, ২০২১
দেশজুড়ে টিকাকরণ অভিযানে এ পর্যন্ত ৪৮ কোটি ৫২লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ৯ লক্ষ ৩৩হাজার ২২ জন।
বর্তমানে কোভিড মুক্ত হওয়ার হার ৯৭.৩৭%।
গত চব্বিশ ঘন্টায় আরোগ্য লাভ করেছেন ৩৬,৬৬৮ জন।
এই সময়ে নতুন করে সংক্রমিত হয়েছেন ৪২,৬২৫ জন।
ভারতে চিকিৎসাধীন সংক্রমিতের সংখ্যা বর্তমানে ৪,১০,৩৫৩জন ।
মোট সংক্রমিতের মাত্র ১.২৯% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩৬%।
দৈনিক সংক্রমিতের হার ৫%র কম౼আজ এই হার ২.৩১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৭কোটি ৩১লক্ষ।
CG/CB
(Visitor Counter : 118
বিজ্ঞানওপ্রযুক্তিমন্ত্রক
ভারত ও জার্মানির মধ্যে যৌথ গবেষণা ও উন্নয়ন প্রকল্পগুলিতে মহিলা গবেষকদের প্রবেশাধিকারের জন্য প্রথম কর্মসূচি শুরু হয়েছে
নতুন দিল্লি, ২৬ নভেম্বর, ২০২১
ল্যাটারাল এন্ট্রি বা পার্শ্বীয় প্রবেশের মাধ্যমে গবেষণা ও উন্নয়নের ক্ষেত্রে মহিলাদের উন্নীত করার লক্ষ্যে এই প্রথম একটি কর্মসূচি গতকাল চালু করা হয়েছে। গবেষণা ও উন্নয়ন প্রকল্পে মহিলা গবেষকদের উৎসাহিত করার জন্য ভারত ও জার্মানির সায়েন্স এন্ড টেকনোলজি সেন্টার মহিলা বিজ্ঞানীদের জন্য এই যৌথ গবেষণা কর্মসূচি রূপায়ন করেছে।
বিজ্ঞান ও প্রযুক্তি বিভাগের আন্তর্জাতিক সহযোগিতা ডিভিশনের ভারতীয় কো-চেয়ার এবং প্রধান শ্রী এসকে ভার্শনি উল্লেখ করেন যে, ওমেন্স ইনভলভমেন্ট ইন সাইন্স এন্ড ইঞ্জিনিয়ারিং রিচার্জ, ওয়াইসার নামে এই কর্মসূচি রুপায়ন করেছে ইন্দো- জার্মান সায়েন্স এন্ড টেকনোলজি সেন্টার বা আই জি এস টি সি। এর উদ্দেশ্য, মহিলা বিজ্ঞানীদের গবেষণার ক্ষেত্রে উৎসাহিত করা।
জার্মানির কো-চেয়ার এবং জার্মান শিক্ষা ও গবেষণা মন্ত্রকের পক্ষে ডক্টর উলরিক ওল্টারস, যিনি আই জি এস টি সি'র সদস্য সচিব, বলেছেন এই কর্মসূচি ফ্ল্যাগশিপ- ২প্লাস-২ কর্মসূচির পাশাপাশি হবে।
ইন্দো জার্মান সায়েন্স এন্ড টেকনোলজি সেন্টার, আই জি এস টি সি' র এই কর্মসূচি ভারত সরকারের বিজ্ঞান ও প্রযুক্তি বিভাগ এবং জার্মানি সরকারের ফেডারেল মিনিস্ট্রি অফ এডুকেশন রিচার্জ যৌথ উদ্যোগে অনুষ্ঠিত হচ্ছে। এর মাধ্যমে নিয়মিত এবং দীর্ঘমেয়াদী গবেষণা পদে অধিষ্ঠিত মহিলা বিজ্ঞানীদের সহায়তা করা হবে। আবার ব্রেক ইন ক্যারিয়ার বা বয়সের কোনো সীমা নেই। সহজেই মহিলারা এতে অংশগ্রহণ করতে পারবেন।
ইন্দো- জার্মান সায়েন্স এন্ড টেকনোলজি সেন্টার পুরস্কার প্রাপকদের ভারতীয় অর্থে সর্বোচ্চ ৩৯ লক্ষ টাকা দিয়ে এবং জার্মানির অর্থে ৪৮ হাজার ইউরো দিয়ে সাহায্য করতে চলেছে। মোট ২০ টি পুরস্কার প্রদান করা হবে।
গতকাল দু দেশের বিশিষ্ট মহিলা বিজ্ঞানীদের উপস্থিতিতে এই কর্মসূচির সূচনা হয়। ভারতের পক্ষ থেকে প্রতিরক্ষা গবেষণা ও উন্নয়ন সংস্থা, ডিআরডিওর ডক্টর টেসি থমাস এবং এবং ভারতীয় মহাকাশ গবেষণা কেন্দ্র, ইসরোর ডক্টর মুথাইয়া ভানিথা স্বাগত ভাষণ দেন। অন্যদিকে জার্মানির পক্ষ থেকে ইউনিভার্সিটি অফ অ্যাপ্লাইড সাইন্সেস হেইলবর্ন ডক্টর নিকোলা মার্সডেন এবং বার্লিনের টেকনিক্যাল ইউনিভার্সিটির পেট্রা লুচ্ট বিজ্ঞান ও প্রযুক্তি ক্ষেত্রে মহিলাদের অংশগ্রহণ করার জন্য এই ধরনের কর্মসূচির প্রয়োজনীয়তার কথা তুলে ধরেন। অনুষ্ঠানে বিজ্ঞান ও প্রযুক্তি বিভাগের ওয়াইস কিরণ- এর প্রধান ডক্টর নিশা মেহেন্দিরাত্তা উপস্থিত ছিলেন।
CG/ SB
(Visitor Counter : 228
সংস্কৃতিমন্ত্রক
আচার্য এস এন বোসের ১২৫তম জন্মবার্ষিকী উপলক্ষে বিশেষ বক্তৃতা
কলকাতা, ২৩ জুলাই, ২০১৮
জাতীয় গ্রন্থাগারের ভাষা ভবন প্রেক্ষাগৃহে আগামীকাল একটি বিশেষ বক্তৃতার আয়োজন করা হয়েছে – ‘বিজ্ঞান, সমাজ ও আচার্য সত্যেন্দ্রনাথ বোস’ শীর্ষক বিষয়ে এই বক্তৃতা। এই বিশেষ বক্তৃতাটি দেবেন অধ্যাপক সমিত কুমার রায়।
অধ্যাপক রায় মৌলিক বিজ্ঞান সংক্রান্ত প্রতিষ্ঠান এস এন বোস জাতীয় কেন্দ্রের অধিকর্তা। উল্লেখ্য, বরিষা বিজ্ঞান ও সংস্কৃতি কেন্দ্র এই বক্তৃতার আয়োজন করছে। এর সঙ্গে বিদ্যালয় শিক্ষার্থীদের জন্য থাকছে ক্যুইজ প্রতিযোগিতা। ১৮৯০-এর পয়লা জানুয়ারি আচার্য এস এন বোস-এর জন্ম হয়। অর্থাৎ, আচার্য বোসের ১২৫তম জন্মবার্ষিকী উদযাপন উপলক্ষেই এই বিশেষ বক্তৃতাটির আয়োজন করা হয়েছে। প্রসঙ্গত, প্রধানমন্ত্রী শ্রী নরেন্দ্র মোদী ভিডিও-সম্মেলনকে মাধ্যমে অধ্যাপক বোসের জন্মবার্ষিকী উপলক্ষে আয়োজিত প্রারম্ভিক অনুষ্ঠানে ভাষণ দিয়েছিলেন বেশ কিছুদিন আগে।
CG/SSS/DM/….
(Visitor Counter : 11
সারওরসায়নমন্ত্রক
শ্রী মনসুখ মান্ডভিয়া সার ও রসায়ন মন্ত্রকের উদ্যোগে আজাদি কা অমৃত মহোৎসব উপলক্ষে সপ্তাহব্যাপী নানা কর্মসূচির উদ্বোধন করেছেন
নয়াদিল্লি, ৪ঠা অক্টোবর , ২০২১
কেন্দ্রীয় সার ও রসায়ন মন্ত্রী শ্রী মনসুখ মান্ডভিয়া সার ও রসায়ন মন্ত্রকের উদ্যোগে আজাদি কা অমৃত মহোৎসব উপলক্ষে সপ্তাহব্যাপী নানা কর্মসূচির ভার্চ্যুয়াল পদ্ধতিতে উদ্বোধন করেছেন। এই উৎসবের অঙ্গ হিসাবে ন্যাশনাল ইন্সটিটিউট অফ ফার্মাসিউটিকাল এডুকেশন অ্যান্ড রিসার্চ  এসএএস নগরে সপ্তাহব্যাপী বক্তৃতামালা, সম্মেলন ও প্রদর্শনীর আয়োজন করেছে।
উদ্বোধনী অনুষ্ঠানে শ্রী মান্ডিভিয়া বলেন, ভারতকে বিশ্বের ওষুধের ভান্ডার হিসাবে সঠিকভাবে অভিহিত করা হয়। পৃথিবীর বিভিন্ন দেশে জেনেরিক ওষুধ রপ্তানি করা হয়। এনআইপিইআর ভারতে ওষুধ শিল্পের মানোন্নয়নে গুরুত্বপূর্ণ ভূমিকা পালন করে। তাদের পাঠক্রম ও গবেষণাগুলি যাতে অতিক্ষুদ্র, ক্ষুদ্র ও মাঝারি শিল্পোদ্যোগ সহ বিভিন্ন শিল্প সংস্থার কাজে লাগে, তার জন্য তিনি প্রয়োজনীয় পরিকল্পনা করার পরামর্শ দেন। মন্ত্রী বলেন, স্বাধীনতা ৭৫তম বর্ষে ফার্মাসিউটিকালস্ দপ্তর ও এনআইপিইআর আগামী ২৫ বছরের জন্য একটি পরিকল্পনা তৈরি করেছে। আজ আমরা গুরুত্বপূর্ণ ওষুধের উপাদানগুলি আমদানি করে থাকি। এই পরিস্থিতির পরিবর্তন আগামী ২৫ বছরের মধ্যে করতে হবে। শ্রী মান্ডভিয়া বলেন, কোভিড-১৯ টিকা রেকর্ড সময়ে উদ্ভাবন করে ভারত দেখিয়েছে এদেশের মানবসম্পদ ও মেধার কোনও ঘাটতি নেই। প্রধানমন্ত্রী শ্রী নরেন্দ্র মোদী আমাদের বিজ্ঞানী ও গবেষকদের উপর আস্থাশীল। তাই, পিএম-গরিব কল্যাণ যোজনায় বিজ্ঞানী ও গবেষকদের টিকা নিয়ে কাজ করার জন্য ৯ হাজার কোটি টাকা বরাদ্দ করা হয়েছে। ভারতের প্রথম সারির চিকিৎসা গবেষণা সংস্থা আইসিএমআর কোভ্যাকসিনের উদ্ভাবনে গুরুত্বপূর্ণ ভূমিকা নিয়েছে।
অনুষ্ঠানে এনআইপিইআর – এর চেয়ারপার্সন শ্রীমতী এস অপর্ণা, এনআইপিইআর, এসএএস – এর নির্দেশক এবং সার ও রসায়ন মন্ত্রকের পদস্থ আধিকারিকরা উপস্থিত ছিলেন। অনুষ্ঠানটি দেখতে চাইলে এই লিঙ্কে ক্লিক করুন - https://www.youtube.com/watch?v=OKzn4daXoXM
CG/CB/SB
(Visitor Counter : 158